Фьодор Тютчев
Как сладко дреме сънната градина…

Превод от руски: Кирил Кадийски, —

chitanka.info

Как сладко дреме сънната градина

сред негата на синкавия хлад,

как сладко свети златна месечина

през ябълката, цяла в снежен цвят.

Потайно, както в дните първозданни

там, вдън небето звезден сонм пламти,

далечна музика — с възторзи странни-,

по-близко сякаш ручеят шепти.

Завеса тежка падна над земята,

заспаха в изнемога труд и ум…

Високо над града, като в гората,

пробуди се всенощен чуден шум…

Какви са тия звуци несравними?

Или щом пусне ги от плен сънят,

пак смъртни мисли, чути, но незрими

сред хаоса среднощен се роят?…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.